kindermoment | DinkJeug | Page 2 124172615
kategorieë Select Category BOEKE EN MUSIEK (16) DINKDIEP (6) EREDIENS: Familiediens (9) EREDIENS: Jeugdiens (4) EREDIENS: Kindermoment (12) FAMILIE NETWERK (37) HUISGELOOF (15) INTERNET HULPBRONNE (8) JONG VOLWASSENES (42) KAMPE (9) KATEGESE: Hoërskool (8) KATEGESE: Laerskool (5) KATEGESE: Voorskool (14) KINDERBEDIENING (27) LEIER TOERUSTING (51) OUERLEIDING (29) TEMATIESE VIDEO’S (5) TIENERBEDIENING (25) UITREIKE (7) Uncategorised (17)
kindermoment – Oupa Abie video clips
14th July 2017 dinkjeugEREDIENS: Kindermoment, KINDERBEDIENINGbybelstudie, familiebediening, families, huisgeloof, hulpbronne, Kinderbediening, kinderdienste, kindermoment, kindermomente, kinders, leesrooster, Oupa Abie, poppekas, skakels
Nuttige skakel met ‘n weeklikse poppekas episode:
“Oupa Abie” se facebook blad bied elke week ‘n gratis 4-5 min poppekas video om te gebruik in eredienste of kategese. Die pop “Oupa Abie” gesels gewoonlik met een van sy kleinkinders oor die leesrooster teks van daardie week. Handig om te gebruik as ‘n kinderoomblik of as ‘n huisgeloof hulpmiddel om deur gesinne tuis te kyk en te bespreek. LW al is hierdie ‘n poppekas is dit gerig op die vlak van ‘n Graad 5-7 laerskool kind. Daar is ook gespreksvrae onder aan die youtube skakel.
In hierdie episode gesels Oupa Abie met Carlo oor God, Jesus en die Heilige Gees (1 Korintiërs 13: 11-13)
Kinderoomblik: Dinge wat ons vashou
12th January 2017 dinkjeugEREDIENS: KindermomentErediens, ervaringsleer, familiebediening, familiediens, jeugdiens, kindermoment, Kinderoomblik, Markus, preek illustrasie, vashou
Teks: Markus 1:21-28
Kry ‘n vrywilliger uit die kinders.
Bind hulle arms vas aan hulle lyf met sagte toue/bande. Vra hulle om ‘n omgedopte glasie van die grond af op te tel en neer te sit op ‘n tafel met die balletjie wat daaronder lê binne-in.
Maak die kind nou los en vra hulle om dieselfde te doen met ‘n tweede glasie en balletjie.
Vra watter keer makliker was. Hoekom? Wat het jy nodig gehad om dit te kan doen? Het jy dit dan nie?
Ons het almal dinge in ons lewens wat ons vashou soos wat hierdie toue hulle arms vasgehou het. Ons is geskape deur God om te lewe as sy kinders, maar daar’s dinge wat ons vashou en ons keer om so te kan lewe. Net Jesus het die mag en die gesag om ons te bevry van al hierdie dinge wat ons vashou en ons keer om te leef as Christene in die wêreld.
Kinderoomblik: God is groter as wat ons kan sien (Numeri 13)
12th January 2017 dinkjeugEREDIENS: KindermomentGroter, illusions, jeugdiens, Josua, Kaleb, kindermoment, Kinderoomblik, Numeri, Numeri 13, preek illustrasie
Teks: Numeri 13:1-14:24
Wat sien julle in hierdie prentjie?
Daar is drie verskillende dinge wat mens kan sien wanneer jy na hierdie prent kyk, maar is dit steeds dieselfde prent? Ja! Ons kyk almal na dieselfde prent, maar ek sien ‘n bejaarde oom en tannie, jy sien twee Meksikaanse kitaarspelers, en iemand anders sien ‘n blompot.
Dit was presies wat gebeur het met die 12 verkenners in ons storie vandag. Daar was 12 verkenners – een uit elke stam van Israel – en hulle het almal saam die hele land Kanaän gaan verken soos wat die Here hulle opdrag gegee het deur sy boodskapper Moses, maar hulle almal het nie dieselfde storie aan die volk vertel nie.
Al die verkenners het teruggekom met lieflike vrugte en het vertel hoe wonderlik en vrugbaar hierdie land is, maar 10 van hierdie verkenners het gesê dat dit nie regtig saak maak nie, want die mense wat daar woon is reuse en hulle is sterk. Hulle het vir die volk gesê dat hulle eerder hierdie hele ding maar moet los, omdat hulle bang was vir die reuse in hierdie land… Maar 2 van die verkenners het nie so oor die saak gevoel nie. Kaleb het opgestaan en vir die volk gesê: “Ons moet beslis optrek en die land in besit neem, want ons kán dit doen.”
Kinderoomblik: Gereed wees (Matt 25:1-13)
12th January 2017 dinkjeugEREDIENS: Kindermomentgereed wees, jeugdiens, kindermoment, Matteus, Matteus 25, preek illustrasie
Teks: Matteus 25:1-13
(Met kinders voor jou)
Wie het al gaan kamp?
Wie het al iets vergeet by die huis wat hulle nodig gehad het op die kamp?
Partykeer pak ons mos in en vergeet die dinge wat die belangrikste is by die huis: soos jou handdoek en jou eetgerei – hoe gaan jy eet of stort?!
Dan is jy eintlik teenwoordig op die kamp, maar verseker nie voorbereid nie! Jy kan daar wees, sonder om reg te wees daarvoor!
(Slaan vooraf ‘n tent op met ‘n kampstoel en tafel in liturgiese ruimte)
Hier het ons nou sover ‘n tent en ‘n kampstoel en ‘n tafel. Ek het julle gereelde kampers se hulp nodig, want ek gaan kamp nie baie gereeld nie en duidelik is ek nie baie ingelig oor wat ek nodig het nie.
(Steek al hierdie items iewers agter weg en gaan haal dit uit soos die kinders dit noem)
Ek is honger. Wat gaan ek nodig hê as ek honger is? (Vb’e: Gasstofie, pan, cooler box & eetgerei)
Ek is nou klaar geëet. Wat maak ek nou met die vuil skottelgoed? (Skottel)
Nou is dit donker. Wat het ek nou nodig? (Lantern & koplig)
Sjoe, maar hierdie lig trek darem nou baie muskiete. Wat het ek nodig om hulle weg te hou? (Tabard & Citronella kers)
Nou het ek lekker geëet, maar magie vol, ogies toe! Ek is moeg. Wat het ek nou nodig? (Slaapsak, kussing & opblaasmatras
Eenvoudige Familiediens interaktiewe seëngroet
10th November 2016 dinkjeugEREDIENS: KindermomentErediens, familiebediening, familiediens, hulpbronne, intergeneratief, jeugdiens, kindermoment, sawabona, seëngroet, skakels, welkom
Gee vooraf die agtergrond vir hierdie groet:
“SAWABONA” is a common greeting among the tribes of northern Natal in South Africa and it literally means “I SEE YOU” As to say, “I respect and acknowledge you for who you are” In return people say “SIKBONA” which literally means “I AM HERE” as to say “When you see me you bring me into existence”.
Ons groet mekaar in Zulu– Sawabona – (ek sien jou!)
En ons antwoord – Sikbona – (ek is hier!)
Ons groet mekaar (herhaal agter liturg)
“jy is die kerk
hierdie is jou tuiste.
God woon in jou,
jy is welkom.
Ons is lief vir jou.
God is lief vir jou”
Dit kan ook later in die diens (byvoorbeeld aan die einde), herhaal word as ‘n geloofsbelydenis…
“Ons is die kerk
hierdie is ons tuiste.
God woon in ons,
Ons is lief vir mekaar en die wêreld.
God is lief vir ons.”
Taizé Cape Town 2019 – A personal reflection 23rd October 2019